**NORME METODOLOGICE din 31 ianuarie 2017**

privind acordarea facilităţilor de transport intern feroviar şi cu metroul pentru elevi şi studenţi

**EMITENT** GUVERNUL

**PUBLICAT ÎN:** MONITORUL OFICIAL nr. 91 din 1 februarie 2017

**Data intrarii in vigoare : 1 februarie 2017**

**Forma actualizata valabila la data de : 9 decembrie 2021**

**Prezenta forma actualizata este valabila de la 25 martie 2021 pana la 10 decembrie 2021**

──────────

Aprobate de <LLNK 12017 42 22 311 0 38>Hotărârea nr. 42 din 31 ianuarie 2017, publicată în Monitorul Oficial al României, Partea I, nr. 91 din 1 februarie 2017.

──────────

\*) Notă CTCE:

Forma consolidată a <LLNK 12017 0112 371 0 42>NORMELOR METODOLOGICE din 31 ianuarie 2017, publicate în Monitorul Oficial nr. 91 din 1 februarie 2017, la data de 9 decembrie 2021 este realizată prin includerea modificărilor şi completărilor aduse de: <LLNK 12020 435 20 301 0 33>HOTĂRÂREA nr. 435 din 28 mai 2020; <LLNK 12020 863 20 301 0 39>HOTĂRÂREA nr. 863 din 14 octombrie 2020; <LLNK 12021 341 20 301 0 36>HOTĂRÂREA nr. 341 din 17 martie 2021.

Conţinutul acestui act aparţine exclusiv S.C. Centrul Teritorial de Calcul Electronic S.A. Piatra-Neamţ şi nu este un document cu caracter oficial, fiind destinat informării utilizatorilor.

──────────

Conform <LLNK 12020 435 20 301 0 54>art. 21, Cap. IV din HOTĂRÂREA nr. 435 din 28 mai 2020, publicată în MONITORUL OFICIAL nr. 466 din 2 iunie 2020, plăţile/decontările aflate în curs de efectuare la data intrării în vigoare a prezentei hotărâri se realizează în conformitate cu dispoziţiile legale în vigoare la data la care au fost începute.

──────────

ART. 1

În prezentele norme metodologice, termenul de "legitimaţie de călătorie" semnifică biletul de călătorie care se eliberează de la casele de bilete, din tren, de la automatele de vânzare legitimaţii de călătorie sau on-line de către operatorii de transport feroviar.

ART. 2

(1) Elevii din învăţământul obligatoriu, profesional - inclusiv postliceal, liceal acreditat/autorizat beneficiază de gratuitate pentru transportul feroviar intern la toate categoriile de trenuri, clasa a II-a, pe tot parcursul anului calendaristic.

(la 02-06-2020 Alineatul (1) din Articolul 2 a fost modificat de <LLNK 12020 435 20 301 0133>Punctul 1, Articolul 20, Capitolul IV din HOTĂRÂREA nr. 435 din 28 mai 2020, publicată în MONITORUL OFICIAL nr. 466 din 02 iunie 2020)

(2) Operatorii de transport feroviar de călători vor elibera elevilor legitimaţii de călătorie gratuite şi abonamente lunare gratuite pentru toate categoriile de tren, clasa a II-a, pe durata anului calendaristic.

(la 02-06-2020 Alineatul (2) din Articolul 2 a fost modificat de <LLNK 12020 435 20 301 0133>Punctul 1, Articolul 20, Capitolul IV din HOTĂRÂREA nr. 435 din 28 mai 2020, publicată în MONITORUL OFICIAL nr. 466 din 02 iunie 2020)

(3) Abrogat.

(la 15-10-2020 Alineatul (3) din Articolul 2 a fost abrogat de <LLNK 12020 863 20 301 0131>Punctul 1, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(4) Abrogat.

(la 15-10-2020 Alineatul (4) din Articolul 2 a fost abrogat de <LLNK 12020 863 20 301 0131>Punctul 1, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(5) Pentru călătoria la vagon de dormit, vagon cuşetă sau la clasa I, toate categoriile de elevi vor plăti integral următoarele diferenţe tarifare: diferenţă de clasă, tarif de rezervare clasa I, supliment de pat/cuşetă, după caz.

(6) Eliberarea legitimaţiilor de călătorie gratuite, a abonamentelor lunare pentru elevi şi a legitimaţiilor/ abonamentelor de călătorie gratuite se poate face, conform reglementărilor în vigoare, de la casele de bilete ale operatorilor de transport şi de la personalul de tren.

(la 15-10-2020 Alineatul (6) din Articolul 2 a fost modificat de <LLNK 12020 863 20 301 0131>Punctul 2, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(6^1) Legitimaţiile de călătorie pot fi achiziţionate şi on-line de la automate de vânzare legitimaţii de călătorie, în baza confirmării/validării calităţii de elev la casele de bilete, conform reglementărilor proprii ale operatorilor de transport feroviar, cu respectarea prevederilor <LLNK 12016 679120BO01 0 28>Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a <LLNK 831995L0046C(01) 19>Directivei 95/46/CE.

(la 15-10-2020 Articolul 2 a fost completat de <LLNK 12020 863 20 301 0131>Punctul 3, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(6^2) Confirmarea/Validarea calităţii de elev, conform prevederilor de la alin. (6^1), se efectuează o singură dată pentru fiecare an şcolar în cadrul căruia au loc călătoriile.

(la 15-10-2020 Articolul 2 a fost completat de <LLNK 12020 863 20 301 0131>Punctul 3, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(7) Eliberarea legitimaţiilor de călătorie/abonamentelor lunare pentru elevi, gratuite, se face în baza carnetului de elev, vizat pentru anul şcolar în curs, care va avea înscris pe prima filă codul numeric personal al elevului, cu respectarea prevederilor <LLNK 12016 679120BO01 0 28>Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a <LLNK 831995L0046C(01) 19>Directivei 95/46/CE, respectiv în baza adeverinţei doveditoare pentru elevii claselor pregătitoare şi a certificatului de naştere în copie.

(la 15-10-2020 Alineatul (7) din Articolul 2 a fost modificat de <LLNK 12020 863 20 301 0131>Punctul 4, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(7^1) În primele 30 de zile de la începutul anului şcolar, elevii, cu excepţia celor la care unitatea de învăţământ va scrie «an terminal» în dreptul anului şcolar unde s-a aplicat viza de valabilitate, pot călători în baza carnetului de elev vizat pentru anul şcolar anterior.

(la 15-10-2020 Articolul 2 a fost completat de <LLNK 12020 863 20 301 0131>Punctul 5, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(7^2) În perioada stării de urgenţă sau a stării de alertă, având în vedere măsurile de prevenire a răspândirii virusului SARSCoV-2 în contextul pandemiei generate de acesta, eliberarea legitimaţiilor de călătorie gratuite, a abonamentelor lunare pentru elevi se poate face şi în baza unei adeverinţe care atestă calitatea de elev pentru anul şcolar în curs emisă de către unitatea de învăţământ de apartenenţă, prezentată în original, şi a unui act de identitate pentru elevii care au împlinit vârsta de 14 ani de la şcolile liceale, postliceale sau profesionale, iar pentru elevii care urmează cursurile primare şi gimnaziale, certificatul de naştere în copie sau original.

(la 15-10-2020 Articolul 2 a fost completat de <LLNK 12020 863 20 301 0131>Punctul 5, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(8) La verificarea legalităţii călătoriei în tren, elevii din învăţământul primar şi gimnazial vor prezenta numai legitimaţia de călătorie/abonamentul lunar şi carnetul de elev, iar ceilalţi elevi vor prezenta legitimaţia de călătorie/abonamentul lunar, carnetul de elev vizat pentru anul şcolar în curs şi un act de identitate, respectiv carte de identitate sau paşaport pentru elevii care au împlinit vârsta de 14 ani de la şcolile liceale, postliceale sau profesionale, iar pentru elevii care urmează cursurile primare şi gimnaziale, certificatul de naştere în copie sau original.

(la 15-10-2020 Alineatul (8) din Articolul 2 a fost modificat de <LLNK 12020 863 20 301 0131>Punctul 6, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(8^1) În perioada stării de urgenţă sau a stării de alertă, elevii pot prezenta fie carnetul de elev vizat pentru anul şcolar în curs, fie adeverinţa care atestă calitatea de elev pentru anul şcolar în curs emisă de către unitatea de învăţământ de apartenenţă şi un act de identitate, respectiv carte de identitate sau paşaport pentru elevii care au împlinit vârsta de 14 ani de la şcolile liceale, postliceale sau profesionale, iar pentru elevii care urmează cursurile primare şi gimnaziale, certificatul de naştere în copie sau original.

(la 15-10-2020 Articolul 2 a fost completat de <LLNK 12020 863 20 301 0131>Punctul 7, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(9) În cazul în care, în tren, elevii fie nu prezintă documentele prevăzute la alin. (8) şi (8^1), fie prezintă alte documente eliberate de unităţile de învăţământ de apartenenţă, aceştia vor fi consideraţi ca fiind fără legitimaţie de călătorie/abonament şi vor fi trataţi conform legislaţiei în vigoare şi reglementărilor proprii ale operatorului de transport feroviar.

(la 15-10-2020 Alineatul (9) din Articolul 2 a fost modificat de <LLNK 12020 863 20 301 0131>Punctul 8, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(10) În cazul achiziţionării mai multor legitimaţii de călătorie/ abonamente în aceeaşi zi, pentru călătoria cu acelaşi tren sau pentru relaţii diferite în acelaşi timp de către aceeaşi persoană, contravaloarea călătoriilor suplimentare se va imputa posesorului de carnet de elev sau reprezentantului său legal.

ART. 3

(1) Studenţii români/străini, în vârstă de până la 26 de ani, care sunt prevăzuţi la <LLNK 12020 1 12 2A3 59>art. 205 alin. (2) din Legea educaţiei naţionale nr. 1/2011, cu modificările şi completările ulterioare, beneficiază de tarif redus cu 50% la transportul feroviar intern la toate categoriile de trenuri, clasa a II-a, în tot cursul anului calendaristic, indiferent de distanţă sau de rutele călătoriilor. Studenţii orfani sau proveniţi din casele de copii beneficiază de gratuitate pentru transportul feroviar intern la toate categoriile de trenuri, clasa a II-a.

(2) Operatorii de transport feroviar de călători vor elibera studenţilor legitimaţii de călătorie cu tarif de transport redus 50% la toate categoriile de trenuri, clasa a II-a, şi tarif de rezervare redus 50% pentru călătoria cu trenurile cu regim de rezervare, precum şi abonamente lunare cu număr nelimitat de călătorii, clasa a II-a, cu tarif redus 50%.

(3) Operatorii de transport feroviar de călători vor elibera studenţilor orfani sau proveniţi din casele de copii legitimaţii de călătorie gratuite pentru călătoria la toate categoriile de trenuri, clasa a II-a, precum şi abonamente lunare gratuite cu număr nelimitat de călătorii.

(4) Achiziţionarea legitimaţiilor de călătorie/abonamentelor lunare cu tarif redus 50% sau gratuite pentru studenţi se poate face de la casele de bilete ale operatorilor de transport şi de la personalul de tren, conform reglementărilor proprii ale operatorilor de transport feroviar, cu respectarea prevederilor <LLNK 12016 679120BO01 0 28>Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a <LLNK 831995L0046C(01) 19>Directivei 95/46/CE.

(5) Legitimaţiile de călătorie pot fi achiziţionate şi on-line/de la automate de vânzare legitimaţii de călătorie, fie în baza confirmării calităţii de student transmise on-line operatorilor de transport feroviar de către instituţiile de învăţământ superior ale căror date de contact oficiale sunt înregistrate şi validate la operatorul feroviar, fie a confirmării/validării calităţii de student la casele de bilete în baza prezentării în original a legitimaţiei de student pentru reducere/gratuitate la transport, vizată pe anul universitar în curs, conform reglementărilor proprii ale operatorilor de transport feroviar, cu respectarea prevederilor <LLNK 12016 679120BO01 0 28>Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a <LLNK 831995L0046C(01) 19>Directivei 95/46/CE.

(6) Confirmarea/Validarea calităţii de student, beneficiar de reducere/gratuitate la transportul pe calea ferată, se efectuează o singură dată pentru fiecare an universitar în cadrul căruia au loc călătoriile, conform prevederilor alin. (5).

(7) Pentru achiziţionarea de legitimaţii de călătorie/ abonamente lunare cu tarif redus 50% sau gratuite, studenţii poartă responsabilitatea documentelor prezentate, precum şi a datelor declarate în sistemul de achiziţionare on-line/automate de vânzare legitimaţii de călătorie.

(8) În cazul achiziţionării mai multor legitimaţii de călătorie/abonamente lunare cu reducere/gratuite în aceeaşi zi, pentru călătoria cu acelaşi tren sau pentru relaţii diferite în acelaşi timp de către aceeaşi persoană, contravaloarea călătoriilor se va imputa posesorului de legitimaţie de student pentru gratuitate la transport.

(9) Eliberarea legitimaţiilor de călătorie cu tarif redus 50%, precum şi a abonamentelor lunare cu tarif redus 50% pentru studenţi la toate categoriile de trenuri, clasa a II-a, se face în baza legitimaţiei de student pentru reducere/gratuitate la transport, vizată pentru anul universitar în curs, care conţine obligatoriu fotografia posesorului şi codul numeric personal, precum şi seria şi numărul paşaportului pentru studenţii străini. Legitimaţia de student pentru reducere/gratuitate la transport este prevăzută în anexele nr. 2 şi 2^1. Pentru studenţii orfani sau proveniţi din casele de copii, eliberarea legitimaţiilor de călătorie gratuite, precum şi a abonamentelor lunare gratuite la toate categoriile de trenuri, clasa a II-a, se face în baza legitimaţiei de student pentru reducere/gratuitate la transport, vizată pentru anul universitar în curs, care conţine obligatoriu fotografia posesorului, codul numeric personal, respectiv seria şi numărul paşaportului, şi a unei adeverinţe care atestă dreptul la gratuitate, eliberată pentru anul curent de instituţia de învăţământ de apartenenţă.

(10) De la data începerii anului universitar şi până la data de 31 octombrie inclusiv, studenţii, cu excepţia studenţilor din anii terminali unde instituţia de învăţământ va scrie «an terminal» în dreptul anului universitar unde s-a aplicat viza de valabilitate, pot călători în baza legitimaţiei de student pentru reducere/ gratuitate la transport, vizată pentru anul universitar anterior.

(11) În cazul renunţării la călătorie, beneficiarii facilităţii la transport sunt obligaţi să solicite aplicarea vizei de neutilizare pe legitimaţiile de călătorie cu reducere/gratuitate, în condiţiile prevăzute de reglementările proprii ale operatorului de transport feroviar; în cazul neaplicării vizei de neutilizare, călătoria este considerată efectuată.

(12) La verificarea legalităţii călătoriei în tren, studenţii vor prezenta legitimaţia de călătorie achiziţionată de la operatorul de transport şi legitimaţia de student pentru reducere/gratuitate la transport, vizată pentru anul universitar în curs; studenţii orfani sau proveniţi din casele de copii vor prezenta, pe lângă documentele prevăzute la alin. (9), şi adeverinţa eliberată de instituţia de învăţământ de apartenenţă, care atestă dreptul la gratuitate pentru anul curent.

(13) Prin excepţie, în perioada stării de urgenţă sau de alertă, pentru verificarea legalităţii călătoriei în tren, în locul vizei aplicate anual se acceptă adeverinţa de la instituţia de învăţământ superior transmisă on-line care atestă statutul de student pentru anul universitar în curs şi un act de identitate, respectiv carte de identitate sau paşaport.

(14) În cazul în care, în tren, studenţii fie nu prezintă documentele prevăzute la alin. (12) şi (13), fie prezintă alte documente eliberate de instituţiile de învăţământ superior la care este înmatriculat studentul sau prezintă legitimaţii de student pentru reducere/gratuitate la transport nevizate pentru anul universitar în curs, aceştia vor fi consideraţi ca fiind fără legitimaţie de călătorie şi vor fi trataţi conform legislaţiei în vigoare şi reglementărilor proprii ale operatorului de transport feroviar, cu respectarea prevederilor <LLNK 12016 679120BO01 0 28>Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a <LLNK 831995L0046C(01) 19>Directivei 95/46/CE.

(15) În cazul în care, în tren, sunt depistaţi călători care sunt în posesia unor legitimaţii de student pentru reducere/gratuitate la transport care nu le aparţin, acestea vor fi reţinute de către organele de control şi vor fi înapoiate instituţiilor de învăţământ superior de apartenenţă, iar călătorii vor fi consideraţi ca fiind fără legitimaţie de călătorie şi vor fi trataţi conform reglementărilor proprii ale operatorului de transport şi legislaţiei în vigoare.

(16) În perioada stării de urgenţă sau a stării de alertă, având în vedere măsurile de prevenire a răspândirii virusului SARS-CoV-2 în contextul pandemiei generate de acesta, în scopul colaborării între instituţiile implicate şi beneficiari, calitatea de student poate fi dovedită şi prin prezentarea, inclusiv în format electronic, a unei adeverinţe emise pentru anul universitar în curs, în condiţiile în care calitatea de student, beneficiar de gratuitate la transportul feroviar, a fost confirmată şi transmisă on-line operatorului de transport feroviar de către instituţia de învăţământ superior ale cărei date de contact oficiale sunt înregistrate şi validate conform prevederilor alin. (5). Acest document emis cu caracter temporar înlocuieşte legitimaţia de student pentru reducere/gratuitate la transport în contextul imposibilităţii obţinerii fizice a vizei pe legitimaţie. Informaţiile cuprinse în adeverinţă vizează în mod obligatoriu datele prevăzute în anexa nr. 2, respectiv în anexa nr. 2^1.

(la 25-03-2021 Articolul 3 a fost modificat de <LLNK 12021 341 20 301 0125>Punctul 1, ARTICOLUL UNIC din HOTĂRÂREA nr. 341 din 17 martie 2021, publicată în MONITORUL OFICIAL nr. 303 din 25 martie 2021)

ART. 4

(1) Elevii din învăţământul obligatoriu, profesional inclusiv postliceal, liceal acreditat/autorizat beneficiază de gratuitate pentru transportul cu metroul, pe bază de abonament lunar, în tot parcursul anului calendaristic.

(2) Studenţii români/străini care sunt prevăzuţi la <LLNK 12020 1 12 293 61>art. 205 alin. (2^1) din Legea educaţiei naţionale nr. 1/2011, cu modificările şi completările ulterioare, beneficiază de tarif redus cu 50% pentru transportul cu metroul.

(3) Studenţii orfani sau studenţii proveniţi din casele de copii beneficiază de gratuitate pentru transportul cu metroul, pe tot parcursul anului universitar.

(4) Eliberarea abonamentului lunar gratuit pentru elevi se face în baza carnetului de elev, vizat pentru anul şcolar în curs, care va avea înscris pe prima filă codul numeric personal al elevului şi al cărţii de identitate pentru elevii de peste 14 ani sau al certificatului de naştere în copie, pe suport hârtie sau electronic, pentru elevii sub 14 ani. Pentru elevii claselor pregătitoare, eliberarea abonamentului lunar gratuit se face în baza adeverinţei doveditoare şi a certificatului de naştere, în copie, sau a cărţii de identitate, în original sau copie, în cazul elevilor cu vârsta de peste 14 ani, pe suport hârtie sau electronic. În primele 30 de zile de la începerea anului şcolar, pentru eliberarea abonamentului lunar gratuit pentru elevi se va accepta carnetul de elev vizat pentru anul şcolar anterior.

(5) Pentru elevii şi studenţii prevăzuţi la alin. (3) şi (4) operatorul de transport cu metroul va elibera abonament lunar gratuit.

(6) Eliberarea titlurilor de transport cu reducere 50% şi gratuite pentru studenţi se face în baza legitimaţiei de student pentru reducere la transport vizată pentru anul universitar în curs şi a unui act de identitate, respectiv carte de identitate sau paşaport. De la data începerii anului universitar şi până la data de 31 octombrie, inclusiv, studenţii, cu excepţia studenţilor din anii terminali unde instituţia de învăţământ va scrie «an terminal» în dreptul anului universitar unde s-a aplicat viza de valabilitate, pot călători în baza legitimaţiei de student pentru gratuitate la transport; pentru eliberarea titlurilor de transport pentru studenţi se va accepta legitimaţia de student, pentru reducere la transport, vizată pentru anul universitar anterior.

(7) Titlurile de transport pentru elevi şi studenţi vor fi eliberate de operatorul de transport cu metroul prin casieriile special amenajate din staţiile de metrou, de către casierul de serviciu, care va completa formularul prevăzut în anexa nr. 5, urmând ca toate titlurile de transport pentru elevi/studenţi din oferta tarifară să poată fi eliberate pe carduri contactless la toate casieriile din staţiile de metrou.

(8) Elevii prevăzuţi la alin. (1) beneficiază lunar de un singur abonament gratuit.

(9) Studenţii prevăzuţi la alin. (2) şi (3) beneficiază lunar de un singur abonament cu reducere de 50% sau gratuit la călătoria cu metroul, după caz.

(10) Pe perioada valabilităţii abonamentului lunar studenţii nu mai pot beneficia de reducere la alte titluri de transport cu metroul. Dacă studenţii optează pentru alte titluri de transport cu metroul decât abonamentul lunar, aceştia pot achiziţiona maximum 4 abonamente săptămânale sau maximum 3 cartele cu 10 călătorii sau maximum 10 cartele cu 2 călătorii, într-o perioadă de 30 de zile consecutive.

(11) La verificarea legalităţii călătoriei cu metroul, elevii vor prezenta carnetul de elev vizat pentru anul în curs, iar studenţii vor prezenta legitimaţia de student pentru reducere/gratuitate la transport vizată pentru anul universitar în curs.

(12) La verificarea legalităţii călătoriei cu metroul, în cazul în care, la un control al documentelor de călătorie, elevii sau studenţii fie nu prezintă documentele prevăzute la alin. (11), fie după data de 31 octombrie prezintă alte documente eliberate de unităţile/instituţiile de învăţământ la care sunt înmatriculaţi, respectiv adeverinţe ori carnete de student sau prezintă carnete de elev/legitimaţii de student pentru reducere/gratuitate la transport nevizate pentru anul şcolar/universitar în curs, aceştia vor fi consideraţi ca fiind fără titlu de transport şi vor fi trataţi conform legislaţiei în vigoare şi reglementărilor proprii ale operatorului de transport cu metroul, cu respectarea prevederilor <LLNK 12016 679120BO01 0 28>Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a <LLNK 831995L0046C(01) 19>Directivei 95/46/CE.

(la 15-10-2020 Articolul 4 a fost modificat de <LLNK 12020 863 20 301 0132>Punctul 18, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

ART. 5

(1) Carnetele de elev şi legitimaţiile de student pentru reducere/gratuitate la transport sunt nominale şi netransmisibile.

(2) Unităţile din învăţământul obligatoriu, profesional, inclusiv postliceal şi liceal, poartă responsabilitatea repartizării carnetelor de elev în timp util, a completării acestora cu datele de identificare ale elevilor, respectiv nume, prenume, codul numeric personal, şi a vizării la începutul fiecărui an şcolar. În lipsa acestor documente nu se emit legitimaţii de călătorie gratuite de către operatorii feroviari sau abonamente lunare gratuite la călătoria cu metroul.

(la 15-10-2020 Alineatul (2) din Articolul 5 a fost modificat de <LLNK 12020 863 20 301 0132>Punctul 19, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(2^1) Viza de valabilitate constă în aplicarea ştampilei şi semnăturii conducerii unităţii de învăţământ pentru fiecare an şcolar. În cazul elevilor din ultimul an de liceu şi al elevilor din anii terminali ai şcolilor postliceale şi profesionale, unitatea de învăţământ va scrie «an terminal» în dreptul anului şcolar unde s-a aplicat viza de valabilitate.

(la 15-10-2020 Articolul 5 a fost completat de <LLNK 12020 863 20 301 0132>Punctul 20, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(3) Legitimaţiile de student pentru reducere/gratuitate la transport prezentate în cadrul anexelor nr. 2 şi 2^1 tipărite în condiţiile legii de Ministerul Educaţiei şi Cercetării se vor repartiza instituţiilor de învăţământ superior acreditate în vederea completării acestora cu datele de identificare ale studenţilor, respectiv nume, prenume, codul numeric personal, şi distribuirii gratuite către studenţii beneficiari, prevăzuţi de prezentele norme.

(la 15-10-2020 Alineatul (3) din Articolul 5 a fost modificat de <LLNK 12020 863 20 301 0132>Punctul 21, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(3^1) În cazul studenţilor străini în vârstă de până la 26 de ani, înmatriculaţi la forma de învăţământ cu frecvenţă, în instituţiile de învăţământ superior acreditate din România care nu au prevăzut codul numeric personal pe actul de identitate sau pe paşaport, instituţia de învăţământ superior de apartenenţă va completa seria şi numărul paşaportului.

(la 25-03-2021 Alineatul (3^1) din Articolul 5 a fost modificat de <LLNK 12021 341 20 301 0125>Punctul 2, ARTICOLUL UNIC din HOTĂRÂREA nr. 341 din 17 martie 2021, publicată în MONITORUL OFICIAL nr. 303 din 25 martie 2021)

(3^2) Legitimaţiile de student pentru reducere/gratuitate la transport al căror model este prevăzut în anexa nr. 2 sunt valabile până la sfârşitul anului universitar 2020-2021. Începând cu anul universitar 2020-2021 se vor distribui şi repartiza studenţilor legitimaţii de student pentru reducere/gratuitate la transport al căror model este prevăzut în anexa nr. 2^1, legitimaţii care conţin un cod QR cu seria şi numărul legitimaţiei.

(la 15-10-2020 Articolul 5 a fost completat de <LLNK 12020 863 20 301 0132>Punctul 22, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(4) Instituţiile de învăţământ superior acreditate poartă responsabilitatea legală asupra distribuirii legitimaţiilor de student pentru reducere/gratuitate la transport numai către studenţii români/străini în vârstă de până la 26 de ani, prevăzuţi la <LLNK 12020 1 12 2A3 39>art. 205 alin. (2) din Legea nr. 1/2011, cu modificările şi completările ulterioare, în regim gratuit, şi a adeverinţelor cu datele de identificare ale studenţilor, respectiv nume, prenume şi codul numeric personal, respectiv serie şi număr paşaport, după caz, şi a vizării acestora la începutul fiecărui an universitar.

(la 25-03-2021 Alineatul (4) din Articolul 5 a fost modificat de <LLNK 12021 341 20 301 0125>Punctul 3, ARTICOLUL UNIC din HOTĂRÂREA nr. 341 din 17 martie 2021, publicată în MONITORUL OFICIAL nr. 303 din 25 martie 2021)

(5) Ministerul Educaţiei şi Cercetării, în baza unui protocol încheiat în condiţiile legii, va transmite operatorilor de transport feroviar, în format electronic, date din «Registrul matricol unic» cu privire la numele şi prenumele studentului, seria şi numărul legitimaţiei de student pentru reducere/gratuitate la transport şi codul numeric personal al fiecărui student care beneficiază de gratuitate la transportul feroviar, în primele două săptămâni după începerea anului universitar.

(la 15-10-2020 Alineatul (5) din Articolul 5 a fost modificat de <LLNK 12020 863 20 301 0132>Punctul 24, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(6) Ministerul Educaţiei şi Cercetării, în baza unui protocol încheiat în condiţiile legii, va transmite operatorului de transport cu metroul, în format electronic, date din «Registrul matricol unic» cu privire la numele şi prenumele studentului, seria şi numărul legitimaţiei de student pentru reducere/gratuitate la transport şi codul numeric personal al fiecărui student care beneficiază de reducere/gratuitate la transportul cu metroul, anual, până la începerea anului universitar. În lipsa acestor date nu se pot emite legitimaţii de călătorie cu reducere/gratuitate în sistem on-line/automate de vânzare.

(la 15-10-2020 Alineatul (6) din Articolul 5 a fost modificat de <LLNK 12020 863 20 301 0132>Punctul 25, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

(7) Modalitatea de transmitere a datelor prevăzute la alin. (5) şi (6) se va face prin ordin comun al ministrului transporturilor şi cel al ministrului educaţiei naţionale, în termen de 60 de zile de la data intrării în vigoare prezentei hotărâri.

ART. 6

(1) Operatorii de transport feroviar şi cu metroul vor întocmi lunar deconturi pentru biletele de călătorie şi titlurile de transport cu metroul pentru elevi şi studenţi, conform anexelor nr. 3-7, după caz.

(2) Pentru Societatea Naţională de Transport Feroviar de Călători «C.F.R. Călători» - S.A. calculul cheltuielilor de transport se face pe baza decontului centralizator prezentat, care are la bază deconturile transmise de către sucursalele regionale de transport feroviar de călători, potrivit anexelor nr. 3, 4 şi 4^1.

(la 25-03-2021 Alineatul (2) din Articolul 6 a fost modificat de <LLNK 12021 341 20 301 0125>Punctul 4, ARTICOLUL UNIC din HOTĂRÂREA nr. 341 din 17 martie 2021, publicată în MONITORUL OFICIAL nr. 303 din 25 martie 2021)

(3) Calculul cheltuielilor aferente facilităţilor acordate elevilor şi studenţilor pentru transportul cu metroul se va face de către S.C. Metrorex - S.A., pe baza tabelelor nominale întocmite în staţiile unde se eliberează titlurile de transport cu metroul pentru elevi şi studenţi conform anexelor nr. 5-7.

(4) Operatorii de transport feroviar şi operatorul de transport cu metroul vor transmite deconturile către Ministerul Transporturilor până la data de 25 a lunii pentru biletele şi titlurile de transport eliberate în luna precedentă.

(5) Decontarea facilităţilor la transportul pe calea ferată şi cu metroul al elevilor şi studenţilor prevăzute în prezentele norme metodologice se va efectua, în condiţiile legii, din bugetul Ministerului Transporturilor, Infrastructurii şi Comunicaţiilor, cu încadrare în bugetul aprobat, de la capitolul «Asigurări şi asistenţă socială», către operatorii de transport feroviar şi cu metroul, în baza deconturilor prezentate, conform anexelor nr. 3, 4 şi 7.

(la 02-06-2020 Alineatul (5) din Articolul 6 a fost modificat de <LLNK 12020 435 20 301 0133>Punctul 5, Articolul 20, Capitolul IV din HOTĂRÂREA nr. 435 din 28 mai 2020, publicată în MONITORUL OFICIAL nr. 466 din 02 iunie 2020)

(6) Operatorii de transport feroviar şi operatorul de transport cu metroul răspund de păstrarea deconturilor şi a documentelor primare în baza cărora s-au întocmit deconturile, conform legii.

ART. 7

Prevederile referitoare la faza a II-a prevăzute la art. 3 alin. 3, 6, 8 şi 9, precum şi art. 4 alin. 6 se aplică începând cu data de 1 iulie 2018.

ART. 8

Prevederile privind colectarea şi prelucrarea datelor necesare acordării facilităţilor de transport intern feroviar şi cu metroul se fac cu respectarea prevederilor <LLNK 12001 677 12 221 0 18>Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare.

ART. 9

Anexele nr. 1-7 fac parte integrantă din prezentele norme.

ANEXA 1

MODEL NR. 1

(a se vedea imaginea asociată)

ANEXA 2

MODEL NR. 2\*)

(a se vedea imaginea asociată)

ANEXA 2^1

(a se vedea imaginea asociată)

(la 15-10-2020 Actul a fost completat de <LLNK 12020 863 20 301 0132>Punctul 26, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

ANEXA 3

la norme

Operator de transport feroviar de călători

Nr. ..........

DECONTUL

biletelor de călătorie gratuită, respectiv al abonamentelor lunare pentru transportul elevilor pe calea ferată

luna .............. anul ...................

┌────┬───────────┬──────────┬────────┬─────────────┐

│ │Denumirea │ │ │ │

│ │unităţii │Călători │Călători│Valoarea │

│ │prestatoare│expediaţi │km │prestaţiei │

│Nr. │(sucursalei│ │ │ │

│crt.│regionale ├──────────┼────────┼─────────────┤

│ │de │ │ │ │

│ │transport │Nr. │Valoare │Total valoare│

│ │feroviar de│abonamente│imprimat│confecţionare│

│ │călători\*) │ │ │ │

├────┼───────────┼──────────┼────────┼─────────────┤

│ │ │ │ │ │

│ │ ├──────────┼────────┼─────────────┤

│ │ │ │ │ │

├────┼───────────┼──────────┼────────┼─────────────┤

│ │ │ │ │ │

│ │ ├──────────┼────────┼─────────────┤

│ │ │ │ │ │

├────┼───────────┼──────────┼────────┼─────────────┤

│ │ │ │ │ │

│ │ ├──────────┼────────┼─────────────┤

│ │ │ │ │ │

├────┼───────────┼──────────┼────────┼─────────────┤

│ │ │ │ │ │

│ │TOTAL ├──────────┼────────┼─────────────┤

│ │ │ │ │ │

└────┴───────────┴──────────┴────────┴─────────────┘

\*) Pentru SNTFC C.F.R. Călători - S.A.

(la 02-06-2020 Anexa nr. 3 a fost modificată de <LLNK 12020 435 20 301 0133>Punctul 6, Articolul 20, Capitolul IV din HOTĂRÂREA nr. 435 din 28 mai 2020, publicată în MONITORUL OFICIAL nr. 466 din 02 iunie 2020)

ANEXA 4

la normele metodologice

Operator de transport feroviar de călători

Nr. .............

DECONTUL

biletelor de călătorie, respectiv al abonamentelor lunare cu tarif redus 50%

pentru transportul pe calea ferată al studenţilor luna ............ anul ..........

┌────┬───────────┬──────────┬────────┬─────────────┐

│ │Denumirea │ │ │ │

│ │unităţii │Călători │Călători│Valoarea │

│ │prestatoare│expediaţi │km │prestaţiei │

│Nr. │(sucursalei│ │ │ │

│crt.│regionale ├──────────┼────────┼─────────────┤

│ │de │ │ │ │

│ │transport │Nr. │Valoare │Total valoare│

│ │feroviar de│abonamente│imprimat│confecţionare│

│ │călători\*) │ │ │ │

├────┼───────────┼──────────┼────────┼─────────────┤

│ │ │ │ │ │

│ │ ├──────────┼────────┼─────────────┤

│ │ │ │ │ │

├────┼───────────┼──────────┼────────┼─────────────┤

│ │ │ │ │ │

│ │ ├──────────┼────────┼─────────────┤

│ │ │ │ │ │

├────┼───────────┼──────────┼────────┼─────────────┤

│ │ │ │ │ │

│ │ ├──────────┼────────┼─────────────┤

│ │ │ │ │ │

├────┼───────────┼──────────┼────────┼─────────────┤

│ │ │ │ │ │

│ │TOTAL ├──────────┼────────┼─────────────┤

│ │ │ │ │ │

└────┴───────────┴──────────┴────────┴─────────────┘

\*) Pentru SNTFC CFR Călători - S.A.

(la 25-03-2021 Anexa nr. 4 a fost modificată de <LLNK 12021 341 20 301 0125>Punctul 5, ARTICOLUL UNIC din HOTĂRÂREA nr. 341 din 17 martie 2021, publicată în MONITORUL OFICIAL nr. 303 din 25 martie 2021)

ANEXA 4^1

la normele metodologice

Operator de transport feroviar de călători Nr. .................

DECONTUL

biletelor de călătorie, respectiv al abonamentelor lunare gratuite pentru transportul pe calea ferată al studenţilor orfani sau proveniţi de la casele de copii luna ............ anul ........

┌────┬───────────┬──────────┬────────┬─────────────┐

│ │Denumirea │ │ │ │

│ │unităţii │Călători │Călători│Valoarea │

│ │prestatoare│expediaţi │km │prestaţiei │

│Nr. │(sucursalei│ │ │ │

│crt.│regionale ├──────────┼────────┼─────────────┤

│ │de │ │ │ │

│ │transport │Nr. │Valoare │Total valoare│

│ │feroviar de│abonamente│imprimat│confecţionare│

│ │călători\*) │ │ │ │

├────┼───────────┼──────────┼────────┼─────────────┤

│ │ │ │ │ │

│ │ ├──────────┼────────┼─────────────┤

│ │ │ │ │ │

├────┼───────────┼──────────┼────────┼─────────────┤

│ │ │ │ │ │

│ │TOTAL ├──────────┼────────┼─────────────┤

│ │ │ │ │ │

└────┴───────────┴──────────┴────────┴─────────────┘

\*) Pentru SNTFC CFR Călători - S.A.

(la 25-03-2021 Actul a fost completat de <LLNK 12021 341 20 301 0125>Punctul 6, ARTICOLUL UNIC din HOTĂRÂREA nr. 341 din 17 martie 2021, publicată în MONITORUL OFICIAL nr. 303 din 25 martie 2021)

ANEXA 5

la norme

TABEL NOMINAL

pentru eliberarea titlurilor de transport cu metroul pentru elevi şi studenţi

┌────┬─────────┬─────────┬────────────┬──────────────┬────────┐

│ │ │ │Denumirea │Seria şi nr. │ │

│ │ │ │unităţii de │certificatului│Seria │

│Nr. │Numele şi│Elevul/ │învăţământ/ │de naştere/ │cartelei│

│crt.│prenumele│Studentul│Nr. şi seria│actului de │card │

│ │ │ │legitimaţiei│identitate │ │

│ │ │ │de student │ │ │

├────┼─────────┼─────────┼────────────┼──────────────┼────────┤

│ │ │ │ │ │ │

├────┼─────────┼─────────┼────────────┼──────────────┼────────┤

│ │ │ │ │ │ │

├────┼─────────┼─────────┼────────────┼──────────────┼────────┤

│ │ │ │ │ │ │

├────┼─────────┼─────────┼────────────┼──────────────┼────────┤

│ │ │ │ │ │ │

└────┴─────────┴─────────┴────────────┴──────────────┴────────┘

NOTĂ:

Se va întocmi un tabel nominal pentru fiecare titlu de transport cu metroul.

(la 15-10-2020 Anexa nr. 5 a fost modificată de <LLNK 12020 863 20 301 0132>Punctul 27, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

ANEXA 6

CENTRALIZATOR

al vânzărilor titlurilor de transport cu metroul pentru elevi şi studenţi

┌─────────┬──────────────────────────┬──────┬────────┐

│ │ │Total │Total │

│ │ │bucăţi│valoare │

│Luna ... │Titlul de transport │/ │cu │

│ │ │staţie│reducere│

│ │ │ │(lei) │

├─────────┼────┬────┬────┬──────┬────┼──────┼────────┤

│Casierie │Ziua│Ziua│Ziua│......│Ziua│ │ │

│ │... │... │... │ │... │ │ │

├─────────┼────┼────┼────┼──────┼────┼──────┼────────┤

│Staţia │ │ │ │ │ │ │ │

│..... │ │ │ │ │ │ │ │

├─────────┼────┼────┼────┼──────┼────┼──────┼────────┤

│.........│ │ │ │ │ │ │ │

├─────────┼────┼────┼────┼──────┼────┼──────┼────────┤

│Staţia │ │ │ │ │ │ │ │

│..... │ │ │ │ │ │ │ │

├─────────┼────┼────┼────┼──────┼────┼──────┼────────┤

│Total │ │ │ │ │ │ │ │

│bucăţi/zi│ │ │ │ │ │ │ │

├─────────┼────┼────┼────┼──────┼────┼──────┼────────┤

│Total │ │ │ │ │ │ │ │

│valoare │ │ │ │ │ │ │ │

│(lei) │ │ │ │ │ │ │ │

└─────────┴────┴────┴────┴──────┴────┴──────┴────────┘

NOTĂ:

Se va întocmi câte un tabel centralizator pentru fiecare titlu de transport.

(la 15-10-2020 Anexa nr. 6 a fost modificată de <LLNK 12020 863 20 301 0132>Punctul 27, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

ANEXA 7

Formular centralizator de decont Luna ..........

┌────────┬─────────┬──────────┬──────────┬────────┬────────┐

│ │ │Numărul │Valoarea │ │ │

│ │ │titlurilor│unitară a │Valoarea│Valoarea│

│Luna │Titlul de│de │titlurilor│totală │totală │

│Anul │transport│transport │de │(lei) │cu │

│ │ │eliberate │transport │ │reducere│

│ │ │(bucăţi) │(lei) │ │ │

├────────┼─────────┼──────────┼──────────┼────────┼────────┤

│Reducere│0 │1 │2 │3 = 1\*2 │4 = │

│50% │ │ │ │ │3\*50% │

├────────┼─────────┼──────────┼──────────┼────────┼────────┤

│ │ │ │ │ │ │

├────────┼─────────┼──────────┼──────────┼────────┼────────┤

│Total │ │ │ │ │ │

│reducere│ │ │ │ │ │

│50% │ │ │ │ │ │

├────────┼─────────┼──────────┼──────────┼────────┼────────┤

│Reducere│0 │1 │2 │3 = 1\*2 │4 = │

│100% │ │ │ │ │3\*100% │

├────────┼─────────┼──────────┼──────────┼────────┼────────┤

│ │ │ │ │ │ │

├────────┼─────────┼──────────┼──────────┼────────┼────────┤

│Total │ │ │ │ │ │

│reducere│ │ │ │ │ │

│100% │ │ │ │ │ │

├────────┼─────────┼──────────┼──────────┼────────┼────────┤

│TOTAL │ │ │ │ │ │

└────────┴─────────┴──────────┴──────────┴────────┴────────┘

(la 15-10-2020 Anexa nr. 7 a fost modificată de <LLNK 12020 863 20 301 0132>Punctul 27, ARTICOLUL UNIC din HOTĂRÂREA nr. 863 din 14 octombrie 2020, publicată în MONITORUL OFICIAL nr. 950 din 15 octombrie 2020)

-----